12. Arktisten alueiden hallinta (äänestys) 
- Ennen tarkistuksesta 1 toimitettua äänestystä:
Satu Hassi
(EN) Arvoisa puhemies, ehdotan suullisena tarkistuksena, että tarkistuksessamme mainittu biologinen monimuotoisuus lisätään kohdan alkuperäiseen tekstiin. Toisin sanoen tekstiä ei poisteta, vaan vain lisätään.
(Parlamentti hyväksyi suullisen tarkistuksen, mutta hylkäsi muutetun tarkistuksen.)
- Ennen johdanto-osan D kappaleesta toimitettua äänestystä:
Diana Wallis
(EN) Arvoisa puhemies, jäsenten on syytä saada tarkempia tietoja tästä suullisesta tarkistuksesta. Sen tarkoituksena on selventää, miksi Yhdistyneiden Kansakuntien merioikeusyleissopimus ei yksinään riitä arktisten alueiden sääntelemiseksi. Näin ollen tarkistuksella lisätään johdanto-osan D kappaleeseen seuraava teksti: "ja jota laadittaessa ei otettu nimenomaisesti huomioon ilmastonmuutoksen aiheuttamia nykyisiä olosuhteita ja arktisten merialueiden jään sulamisen ainutlaatuisia seurauksia".
(Parlamentti hyväksyi suullisen tarkistuksen.)
- Ennen johdanto-osan F kappaleesta toimitettua äänestystä:
Diana Wallis
(EN) Arvoisa puhemies, tämä koskee täsmälleen samaa aihetta, ja sillä on tarkoitus lisätä johdanto-osan kappaleeseen F seuraava teksti: "ottaa huomioon, että arktisen alueen hallinnasta ei nykyään ole annettu mitään monenvälisiä normeja tai säädöksiä".
(Parlamentti hyväksyi suullisen tarkistuksen.)
